b'\n_START_ARTICLE_\nGezerski koledar\n_START_PARAGRAPH_\nGezerski koledar  je majhna popisana apnen\xc4\x8dasta tablica, \xc5\xa1iroka 7,2 cm in visoka 11,1 cm, ki jo je leta 1908 odkril irski arheolog R. A. Stewart Macalister v starodavnem kanaanskem mestu Gezer pribli\xc5\xbeno 30 km severozahodno od Jeruzalema. Tablica se obi\xc4\x8dajno datira v 10. stoletje pr. n. \xc5\xa1t., \xc4\x8deprav izkopavanje ni bilo stratificirano. Datiranje zato ni povsem zanesljivo._NEWLINE_Tako jezik kot pisava sta \xc5\xa1e vedno predmet razprav: jezik bi lahko bil feni\xc4\x8danski ali hebrejski, pisava pa feni\xc4\x8danska (ali prakanaanska) ali paleohebrejska.'